laion/Wikipedia-Exotic huggingface dataset:
এপিক ব্রাউজার

এপিক (ইংরেজি: Epic) একটি প্রাইভেসি-কেন্দ্রিক ওয়েব ব্রাউজার। হিডেন রিফ্লেক্স নামক একটি সফটওয়্যার কোম্পানি এর ডেভেলপার, যারা ক্রোমিয়াম সোর্স কোড থেকে এটি বিল্ড করে। এপিক সবসময় "প্রাইভেট ব্রাউজিং মুড"-এ থাকে। ব্রাউজার থেকে বেরোলেই সব ডাটা নুছে যায়। এমনকি ব্রাউজিঙের সময়ও যতটা সম্ভব কম ডাটা সংরক্ষণ করা হয়। গুগল ট্র‍্যাকিঙের সমস্ত অপশন ও অন্য কোম্পানির ট্র‍্যাকিং ব্যবস্থাও তারা বন্ধ করে দিয়েছে। আগস্ট ২৯, ২০১৩ সালে এপিক মুক্তি পাহ। এটি ভারতীয় ব্যবহারকারীদের জন্যে বিশেষায়িত ব্রাউজার। ব্রাউজারটিতে সোশ্যাল নেটওয়ার্কিং, চ্যাট ক্লায়েন্ট ও ইমেইল সুবিধা অংশভূক্ত ছিলো। এপিকের ডিফল্ট কনফিগারেশনে ব্রাউজার থেকে প্রস্থানের পরপরই সেশন ডাটা (যেমন কুকি, হিস্ট্রি এবং ক্যাশে) মুছে যায়। ব্রাউজারটিতে প্রোক্সি সেবা রয়েছে, ব্যবহারকারী ইচ্ছায় যা সক্রিয় করা যায় এবং সার্চ ইঞ্জিন ব্যবহারের সময় তা স্বয়ংক্রিয় ভাবে চালু হয়ে যায়। অন্যান্য সুবিধার মধ্যে রয়েছে, এসএসএল সংযোগকে অগ্রাধিয়াএ দেয়া এবং ডু নট ট্র‍্যাক হেডার পাঠানো, যা আরও উন্নত প্রাইভেসি নিশ্চিত করে। "Updates to Chrome platform support"। googleblog.com। সংগ্রহের তারিখ ৩১ মার্চ ২০১৭।  "Epic Browser Terms & Conditions"। Hidden Reflex। সংগ্রহের তারিখ ২০ জানুয়ারি ২০১৪।  "Epic Privacy Browser"। সংগ্রহের তারিখ ৮ সেপ্টেম্বর ২০১৩।  "Epic Privacy Browser Features. Epic is a secure chromium-based web browser that protects your privacy online."। www.epicbrowser.com (ইংরেজি ভাষায়)। সংগ্রহের তারিখ ২০১৮-০২-১৮।  Sharma, Ojas (১৫ জুলাই ২০১০)। "Indian Startup Launches Epic Web Browser"। PC World। ২৬ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১০।  PRWeb/Hidden Reflex। "Hidden Reflex Launches New Epic Privacy Browser To Confront Growing Anxieties About Online Privacy"। ২০২১-০৭-২৪ তারিখে মূল থেকে আর্কাইভ করা। সংগ্রহের তারিখ ২০১৩-০৮-২৯।  PTI। "Epic: first web browser for India launched"। The Hindu। সংগ্রহের তারিখ ২০১০-০৭-১৬।  "First Browser with an Indian Origin - Epic"। Techtree.com। ২০১০-০৭-১৮ তারিখে মূল থেকে আর্কাইভ করা। সংগ্রহের তারিখ ২০১০-০৭-১৬।  "How Epic Protects You"। Epic Privacy Browser। সংগ্রহের তারিখ ৮ সেপ্টেম্বর ২০১৩।
লাভ পয়েন্ট

লাভ পয়েন্ট (ভালোবাসার বিন্দু) হলো পার্বত্য চট্টগ্রামের রাঙ্গামাটিতে অবস্থিত একটি ভালোবাসার স্মারক বিশেষ। এটি মূলত এক দম্পতির ভালোবাসার স্মরণে নির্মিত হয়েছে। ২০১৪ সালের ১৯ মার্চ রাঙামাটিতে বেড়াতে এসে কাপ্তাই লেকে ইঞ্জিনচালিত বোট উল্টে পানিতে ডুবে মৃত্যু হয় আমেরিকান প্রবাসী আলাউদ্দিন পাটোয়ারী ও তার স্ত্রী আইরিন লিমা। তিন দিন পর তাদের একে-অপরের জড়িয়ে ধরে থাকা নিথর দেহ কাপ্তাই লেক থেকে উদ্ধার করে নৌ-বাহিনী, পুলিশ, সেনাবাহিনী ও ফায়ার সার্ভিসের লোকজন। স্বামী-স্ত্রীর এমনভাবে বাঁচার চেষ্টা এবং মর্মান্তিক মৃত্যু একটি বিরল ঘটনা। তাদের ভালোবাসাসহ পৃথিবীর সকল ভালোবাসার মানুষদের প্রতি শ্রদ্ধা জানাতে পার্বত্য চট্টগ্রাম উন্নয়ন বোর্ড’র উদ্যোগে এটি নির্মাণ করা হয়। লাভ পয়েন্ট পার্বত্য চট্টগ্রামের রাঙ্গামাটি জেলার কাপ্তাইয়ে অবস্থিত। আলাউদ্দিন ও আইরিন লিমা দম্পতির লাশ যেখানে ভেসে ওঠে তার পাশে ডিসি বাংলো "পলওয়েল ন্যাচার পার্কে" এটি নির্মাণ করা হয়। ২০১৬ সালের ১৬ ই জানুয়ারি শনিবার লাভ পয়েন্টের ভিত্তি প্রস্তর স্থাপন করেন তৎকালীন পার্বত্য চট্টগ্রাম বিষয়ক মন্ত্রণালয়ের সচিব নব বিক্রম কিশোর ত্রিপুরা এবং ২০১৮ সালের ২৯শে নভেম্বর বৃহস্পতিবার বিকেলে লাভ পয়েন্টের উদ্বোধন করেন পার্বত্য চট্টগ্রাম উন্নয়ন বোর্ডের চেয়ারম্যান নব বিক্রম কিশোর ত্রিপুরা এনডিসি। লাভ পয়েন্ট উদ্বোধনের পর নব বিক্রম কিশোর ত্রিপুরা ও তার সহধর্মিনী অনামিকা ত্রিপুরা লাভ পয়েন্টে তালা লাগিয়ে চাবি কাপ্তাই লেকের পানিতে ছুড়ে ফেলে ‘লাভপয়েন্ট’ এর ‘লাভ লক’ কার্যক্রমের সূচনা করেন। উল্লেখ্য, লাভ পয়েন্ট নির্মাণের জন্য সাংবাদিক ফজলে এলাহী প্রস্তাবনা করেন এবং পার্বত্য চট্টগ্রাম উন্নয়ন বোর্ডের চেয়ারম্যান নব বিক্রম কিশোর ত্রিপুরা এনডিসির সার্বিক পরিকল্পনা ও পার্বত্য চট্টগ্রাম উন্নয়ন বোর্ডের অর্থায়নে এটি নির্মিত হয়। "রাঙ্গামাটির "লাভ পয়েন্ট""। কালের কন্ঠ।  "ভালোবাসার লাভ পয়েন্ট উদ্বোধন"। যায় যায় দিন।  "মরণেও হয়নি বিচ্ছেদ, স্মরণে "লাভ পয়েন্ট""। এনটিভি। ৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৫ ডিসেম্বর ২০১৮।  "রাঙ্গামাটিতে আলাউদ্দিন ও লিমা স্মরণে "লাভ পয়েন্ট" উদ্বোধন"। দৈনিক পূর্বকোণ। ২৮ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৫ মে ২০১৯।  "হ্রদে ডুবে প্রাণ হারানো সেই দম্পতির প্রতি শ্রদ্ধা"। দৈনিক আজাদী। ২৮ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১৯।  উইকিমিডিয়া কমন্সে লাভ পয়েন্ট সংক্রান্ত মিডিয়া রয়েছে।
ব্লিংক (ব্রাউজার ইঞ্জিন)

ব্লিংক (ইংরেজি: Blink) হলো একটি ব্রাউজার ইঞ্জিন। ক্রোমিয়াম প্রকল্পের একটি অংশ হিসেবে এর উন্নয়ন করা হয়, যেখানে গুগল, অপেরা সফটওয়্যার এএসএ, অ্যাডোবে সিস্টেম, ইন্টেল, স্যামসাংসহ অন্যান্যদের অবদান রয়েছে। এপ্রিল ২০১৩ সালে প্রথম এর ঘোষণা দেওয়া হয়। ব্লিংক ওয়েবকিটের ওয়েবকোর উপাদানের একটি ফোর্ক, যেটি মূলত কেডিইর কেজেএস লাইব্রেরি ও কেএইচটিএমএলের ফোর্ক। ২৮তম সংস্করণ থেকে এটি গুগল ক্রোম,অপেরা (১৫+), ভিভালদি, অ্যামাজন সিল্ক এবং ক্রোমিয়াম ভিত্তিক ব্রাউজার ও ফ্রেমওয়ার্কে ব্যবহৃত হচ্ছে। ওয়েবকোরের অধিকাংশ কোডই এমন বৈশিষ্ট্যের জন্যে ব্যবহৃত হয়, যা ক্রোম ভিন্নভাবে প্রয়োগ করে (যেমন স্যান্ডবক্সিং এবং বহু প্রসেস মডেল)। এ অংশসমূহ ব্লিংক ফোর্কের জন্যে পরিবর্তন করা হয়েছে, যদিও তা একে কিছুটা ভারী বানিয়েছে তবে ভবিষ্যতে নতুন বৈশিষ্ট্য যোগের জন্যে নমনীয়ও বানিয়েছে। ব্লিংকের নামকরণ নন-স্ট্যান্ডার্ড প্রেজেন্টেশনাল ব্লিংক এইচটিএমএল ট্যাগ থেকে হয়েছে। প্রেস্টো সার্ভো ভি৮ "[chrome] Log of /releases/28.0.1463.0/DEPS"। Src.chromium.org। সংগ্রহের তারিখ ২০১৬-১২-৩১।  Lardinois, Frederic (২০১৩-০৪-০৩)। "Google Forks WebKit And Launches Blink, A New Rendering Engine That Will Soon Power Chrome And Chrome OS"। TechCrunch। সংগ্রহের তারিখ ২০১৩-১১-২৫।  "Contents of /trunk/src/AUTHORS"। chromium.org।  "Google, Opera Fork WebKit. Samsung Joins Firefox to Push Servo"। infoq.com। এপ্রিল ২০১৩।  "Blink: A rendering engine for the Chromium project"। The Chromium Blog। সংগ্রহের তারিখ ৩ এপ্রিল ২০১৩।  "Which webkit revision is Blink forking from?"। blink-dev mailing list। সংগ্রহের তারিখ ১৮ এপ্রিল ২০১৩।  "'(fwd) Greetings from the Safari team at Apple Computer' – MARC"। Lists.kde.org। জানুয়ারি ৭, ২০০৩। সংগ্রহের তারিখ মে ২, ২০১৭।  "The WebKit Open Source Project"। সংগ্রহের তারিখ এপ্রিল ৭, ২০১২।  "Blink"। QuirksBlog। এপ্রিল ২০১৩। সংগ্রহের তারিখ ৪ এপ্রিল ২০১৩।  Kobie, Nicole (২০১৩-০৮-০৭)। "Firefox 23 finally kills "blink" tag"। PC Pro। ২০১৩-১২-০২ তারিখে মূল থেকে আর্কাইভ করা। সংগ্রহের তারিখ ২০১৩-১১-২৫।  Shankland, Stephen (২০১৩-০৪-০৩)। "Google parts ways with Apple over WebKit, launches Blink"। CNet। সংগ্রহের তারিখ ২০১৩-১১-২৫।  দাপ্তরিক ওয়েবসাইট
কার্ল ফ্রিডরিখ ফন ভাইৎস্যেকার

কার্ল ফ্রিডরিখ ফন ভাইৎস্যেকার (জার্মান: Carl Friedrich von Weizsäcker; ২৮শে জুন, ১৯১২ - ২৮শে এপ্রিল, ২০০৭) একজন জার্মান পদার্থবিজ্ঞানী এবং দার্শনিক। দ্বিতীয় বিশ্বযুদ্ধের সময় জার্মানিতে ভের্নার কার্ল হাইজেনবের্গ এর নেতৃত্বে যারা নিউক্লীয় অস্ত্র নির্মাণ প্রকল্পে কাজ করেছিলেন তাদের মধ্যে অন্যতম তিনি। এই প্রকল্পের সদস্যদের মধ্যে তিনিই সবচেয়ে বেশি কাল বেচে ছিলেন। তিনি এবং প্রকল্পের অন্যান্য সদস্যবৃন্দ স্বেচ্ছায় জার্মানির জন্য নিউক্লীয় বোমা তৈরির চেষ্টা করছিলেন কি-না তা নিয়ে সংশয় রয়েছে। ভাইৎস্যেকার জেরার্ড কাইপারের সাথে মিলে একটি সম্পূর্ণ গ্রহ গঠনতত্ত্ব প্রবর্তন করেছিলেন। এই জার্মান ব্যক্তিনাম বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় জার্মান শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। The Creation of the Universe - George Gamow. বঙ্গানুবাদ - জগত ও মহাজগত, মোহাম্মদ আবদুল জব্বার। পৃষ্ঠা - ৫ সিএনও চক্র লিকুইড ড্রপ মডেল গোপী কৃষ্ণ কুন্ডালিনি Annotated bibliography for Carl Weizsacker from the Alsos Digital Library for Nuclear Issues
মৃণাল কান্তি দাস

মৃণাল কান্তি দাস (জন্ম: ২৫ জানুয়ারি ১৯৫৯) হলেন বাংলাদেশ আওয়ামী লীগের কেন্দ্রীয় কমিটির মুক্তিযুদ্ধ বিষয়ক সম্পাদক ও মুন্সীগঞ্জ-৩ আসন থেকে নির্বাচিত ১০ম এবং একাদশ জাতীয় সংসদের সদস্য। অ্যাডভোকেট মৃণাল কান্তি দাস ১৯৫৯ সালের ২৫ জানুয়ারি মুন্সীগঞ্জ জেলার মুন্সীগঞ্জ সদর উপজেলার দেওভোগ গ্রামে জন্ম গ্রহণ করেন। তার পিতার নাম শ্যামলাল দাস ও মাতার নাম গীতা রানী দাস। তিনি বিএ এবং এলএলবি ডিগ্রি অর্জন করেছেন। মৃণাল কান্তি দাস ২০১০ সালে আওয়ামী লীগের কেন্দ্রীয় উপ-দফতর সম্পাদক ছিলেন। তিনি ৫ জানুয়ারি ২০১৪ তারিখে অনুষ্ঠিত ১০ম জাতীয় সংসদ নির্বাচনে বিনা প্রতিদ্বন্দ্বিতায় সংসদ সদস্য নির্বাচিত হন। বর্তমানে তিনি আওয়ামী লীগের কেন্দ্রীয় কমিটির মুক্তিযুদ্ধ বিষয়ক সম্পাদকের দায়িত্ব পালন করছেন। মৃণাল কান্তি দাস ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে মুন্সীগঞ্জ-৩ আসনের জন্য আওয়ামী লীগের প্রার্থী হয়েছেন। এবং নির্বাচনে অংশগ্রহণ করে তিনি বিপুল ভোটে জয়লাভ করেন এবং পুনরায় মুন্সীগঞ্জ-৩ আসনের সংসদ সদস্য নির্বাচিত হন। দ্বাদশ জাতীয় সংসদ নির্বাচনের প্রতীক বরাদ্দের দিন মৃণাল কান্তি তার দলীয় মিছিল নিয়ে এটি মসজিদের পাশ দিয়ে মুন্সিগঞ্জ জেলা প্রশাসকের কার্যালয়ের দিকে যাচ্ছিলেন। পার্শ্ববর্তী মসজিদে তখন আসরের নামাজ চলছিলো বিধায় একজন মুসল্লি উচ্চস্বরে মিছিল না করতে আহ্বান জানালে তিনি অকথ্য ভাষায় গালাগালি করেন যা সামাজিক যোগাযোগ মাধ্যমে ব্যাপকভাবে ছড়িয়ে পড়ে। সামাজিক যোগাযোগ মাধ্যমে ছড়িয়ে পড়া একাধিক আশ্রাব্য গালি মিশ্রিত সেই ভিডিওতে দেখা যায় তিনি ওই ব্যক্তিকে গালিগালাজ-হুমকি দিয়ে বলেন:- ‘ওই বেটা চুপ। ফাডায় লামু একদম ..... ‘শালায় খায় মদ, আবার নামাজ ..., শালাগো ফাডায় লামু’ মুন্সিগঞ্জ-৩ আসনের স্বতন্ত্র প্রার্থী মোহাম্মদ ফয়সাল তার নামাজ নিয়ে বিতর্কিত বক্তব্যের নিন্দা জ্ঞাপন করে বলেন এটি 'মুসলিমদের ধর্মীয় অনুভূতিতে' আঘাত হেনেছে।‌ তবে মৃণাল কান্তি সম্পূর্ণ ঘটনাকে অস্বীকার করেন। "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।  "মুন্সীগঞ্জে নৌকা পেলেন বর্তমান দুই সাংসদ"। সংগ্রহের তারিখ ২০১৮-১২-০৬।  "নামাজের সময় মিছিল থামাতে বলায় নৌকার প্রার্থীর গালিগালাজ-হুমকি, ভিডিও ভাইরাল"। মানবজমিন। ১৯ ডিসেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০২৩।  "এমপি মৃণালের গালিগালাজের ভিডিও ভাইরাল"। বাংলা ট্রিবিউন। ২০ ডিসেম্বর ২০২৩। ১৯ ডিসেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০২৩।  "সংসদ সদস্য মৃণাল কান্তির ভিডিও ভাইরাল"। দেশ রূপান্তর। ১৯ ডিসেম্বর ২০২৩। সংগ্রহের তারিখ ২৪ ডিসেম্বর ২০২৩।
২১ এপ্রিল

২১ এপ্রিল গ্রেগরীয় বর্ষপঞ্জী অনুসারে বছরের ১১১তম (অধিবর্ষে ১১২তম) দিন। বছর শেষ হতে আরো ২৫৪ দিন বাকি রয়েছে। খ্রিস্টপূর্ব ৭৫৩ - রোম নগরীর প্রতিষ্ঠা। ৮২৯ - সেক্সশান এগবার্ট ব্রিটেনের প্রথম রাজা হিসেবে ক্ষমতায় অধিষ্ঠিত হন। ১৫২৬ - পানিপথের প্রথম যুদ্ধ সংঘটিত হয়। ১৯৫২ - লন্ডন ও রোমের মধ্যে উড়োজাহাজ চালনার মাধ্যমে বিশ্বের প্রথম জেট উড়োজাহাজ চলাচল শুরু। ১৯৬২ - আলজেরিয়ায় ফরাসি সেনা বিদ্রোহ শুরু। ১৯৭২ - বাংলাদেশকে স্বাধীন দেশ হিসেবে স্বীকৃতি দেয় সিয়েরা লিওন। ১৯৭৫ - ভারতের ফারাক্কা ব্যারেজ চালু। ২০১৯ - শ্রীলঙ্কায় গির্জা হোটেলে ও মসজিদে ধারাবাহিক বোমা হামলার ঘটনায় কমপক্ষে ২৯০ জনের প্রাণহানি ঘটেছে। ১৭৮২ - জার্মান শিক্ষাবিদ ও কিন্ডারগার্টেন শিশুশিক্ষা পদ্ধতি প্রবর্তক ফ্রেডরিক ফ্রোয়েবল। (মৃ. ১৮৫২) ১৮১৬ - ইংরেজ ঔপন্যাসিক ও কবি শার্লট ব্রন্টি। ১৮২৮ - হিপোলালিটি টেইনি, প্রখ্যাত ফরাসী শিল্পী, সাহিত্যিক এবং ঐতিহাসিক। ১৮৬৪ - মাক্স ভেবার, জার্মান সমাজবিজ্ঞান, দার্শনিক ও রাষ্ট্রবিজ্ঞানী। (মৃ. ১৯২০) ১৮৮৯ - পল কারার, নোবেল পুরস্কার বিজয়ী রাশিয়ান-সুইস রসায়নবিদ এবং শিক্ষাবিদ। ১৯০০ - বিশিষ্ট বাঙালি বিজ্ঞানী ও চিকিৎসক সুধীরনাথ সান্যাল। (মৃ.১৯৯৩) ১৯১২ - বিমল চট্টোপাধ্যায়, ভারতীয় বাঙালি অভিনেতা। (মৃ.১৯৯৪) ১৯১৫ - অ্যান্থনি কুইন, মার্কিন চলচ্চিত্র ও মঞ্চ অভিনেতা। (মৃ. ২০০১) ১৯২২ - অ্যালান ওয়াটকিন্স, ওয়েলশ-ইংলিশ ক্রিকেটার। (মৃ. ২০১১) ১৯২৬ - দ্বিতীয় এলিজাবেথ, যুক্তরাজ্য ও অন্যান্য অধিভুক্ত অঞ্চলের রানী। ১৯৪৫ - শ্রীনিবাসরাঘবন ভেঙ্কটরাঘবন, ভারতীয় ক্রিকেটার এবং আম্পায়ার। ১৯৬৬ - সঙ্গীতশিল্পী ও সুরকার মাইকেল ফ্রান্টি। ১৯৭৯ - জেমস ম্যাকঅ্যাভয়, মার্কিন অভিনেতা। ১৯৯২ - ইস্কো, স্পেনীয় ফুটবলার। ১৯১০ - মার্ক টোয়েইন, একজন মার্কিন রম্য লেখক, সাহিত্যিক ও প্রভাষক। (জ. ১৮৩৫) ১৯৩৮ - মুহাম্মদ ইকবাল, ব্রিটিশ ভারতের কবি, দার্শনিক এবং রাজনীতিবিদ। (জ. ১৮৭৭) ১৯৬৫ - এডওয়ার্ড ভিক্টর অ্যাপলটন, নোবেল পুরস্কার বিজয়ী ইংরেজ পদার্থবিজ্ঞানী। (জ. ১৮৯২) ১৯৮৪ - মোহাম্মদ মোদাব্বের, সাংবাদিক, শিশুসাহিত্যিক ও বিশিষ্ট সমাজ সেবক। (জ. ১৯০৮) ১৯৮৮ - শ্যামলকৃষ্ণ ঘোষ, বাঙালি লেখক ও সাহিত্যিক। (জ.১৯০৫) ১৯৯৬ - আবদুল হাফিজ কারদার, ভারতের লাহোরে জন্মগ্রহণকারী পাকিস্তানের ক্রিকেটার। ২০১৩ - শকুন্তলা দেবী, ভারতীয় লেখক এবং মানব ক্যালকুলেটর। (জ.০৪/১১/১৯২৯) ২০১৫ - পূর্ণদাস বাউল, ভারতীয় বাঙালি বাউল গান শিল্পী। (জ.১৮/০৩/১৯৩৩) ২০১৫ - জানকীবল্লভ পট্টনায়ক, রাজনীতিবিদ এবং ওড়িশার প্রাক্তন মুখ্যমন্ত্রী। ২০১৭ - লাকী আখান্দ, বাংলাদেশি সঙ্গীতশিল্পী ও সুরকার। (জ. ১৯৫৬) ২০২১ - শঙ্খ ঘোষ বাঙালি কবি ও সাহিত্য সমালোচক। (জ.১৯৩২) বিশ্ব সহনশীলতা ও উদ্ভাবনী দিবস। উইকিমিডিয়া কমন্সে ২১ এপ্রিল সংক্রান্ত মিডিয়া রয়েছে। বিবিসি: এই দিনে (ইংরেজি) দি নিউইয়র্ক টাইমস: এই দিনে (ইংরেজি)
আগ্রা জেলা

আগ্রা জেলা; (হিন্দি: आगरा जिला, প্রতিবর্ণীকৃত: আগরা জিলা) ভারতের উত্তরপ্রদেশ রাজ্যের ৭৫ টি জেলার মধ্যে অন্যতম একটি জেলা। ঐতিহাসিক আগ্রা শহরে এই জেলার সদর দপ্তর অবস্থিত। জেলাটি আগ্রা বিভাগের অন্তর্গত। আগ্রা জেলার উত্তরে রয়েছে মথুরা জেলা, দক্ষিণে রাজস্থানের ঢোলপুর জেলা, পূর্ব দিকে ফিরোজাবাদ জেলা এবং পশ্চিমে রাজস্থানের ভরতপুর জেলা। জেলাটির মোট আয়োতন ৪,০২৭। আগ্রার জেলায় ৬ টি তালুক রয়েছে। তালুকগুলি হল এটমপুর, আগ্রা, কিরাওলি, খড়গড়, ফতেহাবাদ ও বাহ। জেলা সদর হল আগ্রা শহর। এই জেলায় ১৫ টি ব্লক রয়েছে, যথা- এটাদপুর, খাঁদৌলি, শমশাবাদ, ফাতেহাবাদ, জগনার, খেরগড়, সাইয়াইন, আখেননার, আকলা, বিছপুরি, ফতেহপুর সিড়ি, বারৌলি আহির, বাহ, পিনহাট ও জয়তপুর কালান। [2] এই বিভাগে ৩ টি লোকসভা নির্বাচনী এলাকার য়েছে। লোকসভা নির্বাচনী এলাকাগুলি হল জলেশ, ফিরোজাবাদ এবং আগ্রা। জেলায় ৯ টি বিধানসভা কেন্দ্র রয়েছে। এই ৯ টি বিধানসভা কেন্দ্র হল- বাহ, ফাতেহাবাদ, ইটমদপুর, দয়াল বাগ, আগড়া ক্যান্টনমেন্ট, আগরা পূর্ব, আগরা পশ্চিম, খেরগড় এবং ফতেহপুর সিড়ি। ২০১১ সালের আদমশুমারি অনুসারে আগ্রা জেলার জনসংখ্যা ৪৩,৮০,৭৯৩ জন, যা মালদ্বীপ বা মার্কিন যুক্তরাষ্ট্রের কেনটাকির রাজ্যের সমান। জেলাটি জনসংখ্যার হিসাবে ভারতের মধ্যে ৪১ তম স্থান পেয়েছে (মোট ৬৪০ টির মধ্যে)। জেলার জনসংখ্যার ঘনত্ব (২৮১০ জন/বর্গ মাইল) ১,০৪৮ জন/প্রতি বর্গ কিলোমিটার। আগ্রারা জেলায় হিন্দুরা ৮৮.৭৭% এবং মুসলমানরা ৯.৩০%। ২০০১-২০১১ দশকে জেলাটির জনসংখ্যা বৃদ্ধির হার ছিল ২১%। আগ্রা জেলায় প্রতি ১০০০ পুরুষ প্রতি নারীর সংখ্যা ৮৫৯ জন এবং সাক্ষরতার হার ৬৯.৪৪%। এই জেলার মানুষ ব্রজ ভাষায় কথা বলেন। এই ভাষাটিকে হিন্দি ভাষার অন্তর্গত একটি গ্রামীণ ভাষা হিসাবে ধরা হয়, যা উত্তরপ্রদেশের মথুরা ও আগ্রার এবং রাজস্থানের ধৌলপুর ও ভারতপুর জেলা নিয়ে গঠিত ব্রজ অঞ্চলের প্রধান ভাষা। এটি গঙ্গা-যমুনা দোয়াব অঞ্চলের কেন্দ্রীয় প্রান্তের অন্যতম প্রধান ভাষা। "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Moldova 4,314,377 July 2011 est.  "2010 Resident Population Data"। U. S. Census Bureau। ২০১০-১২-২৫ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Kentucky 4,339,367  "Muslim growth outsmarts Hindus for the first time in Mughal city Agra"।
হেনরি ভ্যান্সিটার্ট

হেনরি ভ্যান্সিটার্ট (জুন ৩, ১৭৩২-১৭৭০) ছিলেন বাংলার গভর্নর। তিনি ছিলেন ব্রিটিশ ইস্ট ইন্ডিয়া কোম্পানির সেনাপতি। বাংলাপিডিয়ায় হেনরি ভ্যান্সিটার্ট
জন কার্টিয়ার

জন কার্টিয়ার বা লর্ড জন কার্টিয়ার (২৩ মে ১৭৩৩ – ২৫ জানুয়ারি ১৮০২) ছিলেন ভারতীয় উপমহাদেশের বৃটিশ সাম্রাজ্যের একজন গভর্নর। তিনি ব্রিটিশ ইস্ট ইন্ডিয়া কোম্পানির সেনাপতি ছিলেন। তিনি ১৭৬৯ থেকে ১৭৭২ পর্যন্ত এ দায়িত্ব পালন করেন। তার সময়েই বাংলায় ছিয়াত্তরের মন্বন্তর হয়েছিল। তিনি বৃটিশ ইস্ট ইন্ডিয়া কোম্পানিতে এসেছিলেন একজন নকল নবিশ (লেখক) হিসাবে। ১৭৫৬ সালে ঢাকায় একজন সহকারী হিসাবে কর্মরত অবস্থায় তিনি বরখাস্ত হন। এরপর কোলকাতায় পালিয়ে এসে ১৭৫৭ সালে পলাশির যুদ্ধে রবার্ট ক্লাইভকে সহায়তা করার জন্য প্রশংসিত হন। ১৭৬৯ সালে জন কার্টিয়ার লর্ড হ্যারি ভেরেলস্ট এর স্থলাভিষিক্ত হন। এর পরের বছর অর্থাৎ ১৭৭০ সালে (১১৭৬ বঙ্গাব্দে) বাংলা এক দুর্ভিক্ষ দেখা দেয়। ইতিহাসে যা ছিয়াত্তরের মন্বন্তর নামে পরিচিত। এতে প্রায় এক তৃতীয়াংশ মানুষ মারা যায়। কার্টিয়ারকে পূর্বে থেকে সতর্ক করলেও তিনি কোন সতর্কতামূলক ব্যবস্থা নেননি। তারপরেও তিনি চেষ্টা করেছিলেন, খাদ্যভাণ্ডার থেকে পনের হাজার লোকের কয়েক মাসের খাদ্য যুগিয়েছেন। কিন্তু তা ছিল প্রয়োজনের তুলনায় নিতান্তই কম। এই পরিস্থিতিতে ইংল্যান্ডের কোর্ট অভ ডিরেক্টর এক জাহাজ খাদ্য পাঠানোর ব্যবস্থা করে, দুঃখের বিষয় সে জাহাজ পথিমধ্যে পানিতে ডুবে যায়। তারা পুনরায় আর কোন রসদ পাঠানোর ব্যবস্থাও করেনি। ফলে পরিস্থিতি ভয়াবহ থেকে ভয়াবহতর আকার ধারণ করে। এমতাবস্থ্যা ওয়ারেন হেস্টিংকে ১৭৭২ সালে গভর্নর করে জন কার্টিয়ারের স্থলাভিষিক্ত করা হয়। Buckland, 75. সিরাজুল ইসলাম (২০১২)। "কার্টিয়ার, জন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  বাংলাপিডিয়ায় জন কার্টিয়ার
ফ্রেড স্মিথ

ফ্রেডরিক উইলিয়াম স্মিথ (ইংরেজি: Fred Smith; জন্ম: ৩১ মার্চ, ১৮৬১ - মৃত্যু: ১৭ এপ্রিল, ১৯১৪) কেপ প্রদেশের উইটেনহেজ এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ থেকে ১৮৯৬ সময়কালে আন্তর্জাতিক ক্রিকেট অঙ্গনে দক্ষিণ আফ্রিকার প্রতিনিধিত্ব করেছেন। ঘরোয়া দক্ষিণ আফ্রিকান ক্রিকেটে গটেং দলের পক্ষে খেলেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও ডানহাতে ব্যাটিং করতেন ও দলের প্রয়োজনে বোলিং করতেন ফ্রেড স্মিথ। ঘরোয়া ক্রিকেটে কিম্বার্লি ও ট্রান্সভালের পক্ষে খেলেছেন। উভয় দলেরই নেতৃত্বে ছিলেন ফ্রেড স্মিথ। দ্রুতলয়ে রান সংগ্রহকারী ব্যাটসম্যান ও উইকেট-রক্ষক হিসেবে তার বেশ সুনাম ছিল। এছাড়াও, দলের প্রয়োজনে বোলার হিসেবে নিজেকে উপস্থাপন করতেন ফ্রেড স্মিথ। ১৮৮০-এর দশকে ক্ষুদ্রতর ঘরানার ক্রিকেটে সফলতম ব্যাটসম্যানের মর্যাদা পেয়েছেন। ফলশ্রুতিতে দক্ষিণ আফ্রিকার ইতিহাসের প্রথম টেস্টে অংশগ্রহণের সুযোগ ঘটে ফ্রেড স্মিথের। জন ও প্রিমরোজ দম্পতির দ্বিতীয় সন্তান ও জ্যেষ্ঠ পুত্র সন্তান ছিলেন ফ্রেড স্মিথ। কৃষিকার্য্য পরিবারের প্রধান পেশা ছিল। ১৮৭১ সালে তার পরিবার ব্লুমফন্তেইনে চলে যায়। সেখানে তার পিতা কেরাণীর কাজ করতেন। ট্রান্সভাল ক্রিকেট ইউনিয়ন গঠনে উল্লেখযোগ্য ভূমিকা পালন করেছেন তিনি। ক্রিকেটের পাশাপাশি স্প্রিন্টার হিসেবে অনেকগুলো ট্রফি জয় করেছেন। মে, ১৮৮৮ সালে মারিয়া কেম্পবেল নাম্নী এক রমণীর পাণিগ্রহণ করেন। ১৭ এপ্রিল, ১৯১৪ তারিখে ৫৩ বছর বয়সে ট্রান্সভালের জোহেন্সবার্গে ফ্রেড স্মিথের দেহাবসান ঘটে। Schulze, Heinrich (১৯৯৮)। "Frederick William Smith: File Closed"। The Cricket Statistician (104): 11–16। ১৯ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০১৭।  Schulze, Heinrich (১৯৯৮)। "Frederick William Smith: The Final Chapter"। The Cricket Statistician (106): 28–32। ২২ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০১৭।  ইএসপিএনক্রিকইনফোতে ফ্রেড স্মিথ (ইংরেজি) ক্রিকেটআর্কাইভে ফ্রেড স্মিথ (সদস্যতা প্রয়োজনীয়) (ইংরেজি)
শ্বেত প্রদর

শ্বেত প্রদর বা লিউকোরিয়া বা লিউকোরিহিও পুরু, সাদা বা হলুদ যোনী স্রাব। যা বাংলায় শ্বেত প্রদর নামে পরিচিত। শ্বেত প্রদর  সমস্যার অনেক কারণ আছে। স্বাভাবিক একটি কারণ  ইস্ট্রোজেন ভারসাম্যহীনতা।[তথ্যসূত্র প্রয়োজন] যকৃত সংক্রমণ বা এসটিডি কারণে স্রাব পরিমাণ বাড়তে পারে, এবং হটাৎ  এটি অদৃশ্য হয়ে যায় এবং সময়ে সময়ে পুনরায় আবির্ভূত হতে পারে। এই স্রাব বছর ধরেও ঘটতে পারে, যার কারণে এটি আরও হলুদ এবং নোংরা-গন্ধ হয়। এটি সাধারণত একটি অ-স্বাভাবিক  উপসর্গ যা যোনি বা সার্ভিক্সের প্রদাহজনক অবস্থার অধীন। যৌগিক তরল পরীক্ষা করার সময় সাদা রক্ত কণিকাকে একটি মাইক্রোস্কোপের অধীনে ১০ সনাক্ত করে শ্বেত প্রদরকে নিশ্চিত করা যেতে পারে। যোনি স্রাব নির্গমন অস্বাভাবিক কোন কারণ নয়, এবং স্রাবের পরিবর্তন বিভিন্ন কারণে হয়ে থাকে যেমন সংক্রমণ, ক্ষতিকারকতা, এবং হরমোন পরিবর্তন। এটি কখনও কখনও একটি মেয়ের প্রথম রজঃস্রাবের আগে ঘটে থাকে, এবং বয়ঃসন্ধির একটি চিহ্ন/ পূর্বাভাস  বলে মনে করা হয়।[তথ্যসূত্র প্রয়োজন] এটি গুরুতর কোন সমস্যা নয় তবে যত তাড়াতাড়ি সম্ভব সুনিশ্চিত সিদ্ধান্ত নেওয়া দরকার। এটা একটি প্রাকৃতিক প্রতিরক্ষা প্রক্রিয়া যা যোনি নিজ থেকেই  তার রাসায়নিক ভারসাম্য বজায় রাখার জন্য কাজ করে, সেইসাথে যোনি টিস্যুর নমনীয়তা সংরক্ষণ করে। ইস্ট্রোজেন উদ্দীপনার কারণে "শারীরবৃত্তীয় শ্বেত প্রদর" শব্দটি শ্বেত প্রদরকে বোঝাতে ব্যবহৃত হয়। সাধারণত গর্ভধারণের সময় শ্বেত প্রদর  হতে পারে। ইস্ট্রোজেন বৃদ্ধির ফলে যোনীতে রক্তের প্রবাহ বৃদ্ধি পায়। কন্যা শিশু জন্মের পর জরায়ুতে ইস্ট্রোজেন হরমোন ক্ষরণের কারণে জন্মের পর অল্প সময়ের জন্য শ্বেত প্রদর দেখা দিতে পারে। শ্বেত প্রদর যৌন উত্তেজনারও কারণ হতে পারে। এটির ফলে প্রদাহ অথবা যোনী ঝিল্লিতে  রক্তজমাটও হতে পারে। কিছু ক্ষেত্রে সেখানে হরিদ্রাভ অথবা একধরনের গন্ধ হয়, এমন কিছু হলে তৎক্ষণাৎ ডাক্তারের পরামর্শ গ্রহণ করা উচিৎ কারণ এটা এ ধরনের অন্য কোন রোগেরও কারণ হতে পারে। ডোরল্যান্ডের চিকিৎসাশাস্ত্র অভিধানে "leukorrhea" "Definition of LEUKORRHEA"। www.merriam-webster.com। সংগ্রহের তারিখ ২০১৫-১২-২০।  "Hormonal effects in newborns: MedlinePlus Medical Encyclopedia"। medlineplus.gov (ইংরেজি ভাষায়)। সংগ্রহের তারিখ ২০১৮-১১-০৭।  "leukorrhea | medical disorder"। Encyclopædia Britannica। সংগ্রহের তারিখ ২০১৫-১২-২০।  Workowski, Kimberly A., and Stuart Berman. "Sexually Transmitted Diseases Treatment Guidelines, 2010." Centers for Disease Control and Prevention. Centers for Disease Control and Prevention, 17 Dec. 2010. Web. 28 Oct. 2014. <https://www.cdc.gov/mmwr/preview/mmwrhtml/rr5912a1.htm>. Behrman, Richard E.; Kliegman, Robert; Karen Marcdante; Jenson, Hal B. (২০০৬)। Nelson essentials of pediatrics। St. Louis, Mo: Elsevier Saunders। পৃষ্ঠা 348। আইএসবিএন 1-4160-0159-X।  Schneider, Max (মে ১৯৪০)। "The Treatment of Leukorrhea"। Medical Clinics of North America। 24 (3): 911–917। ডিওআই:10.1016/S0025-7125(16)36728-1।  "leukorrhea"।
কাদেরিয়া তৈয়্যবিয়া আলিয়া কামিল মাদ্রাসা

কাদেরিয়া তৈয়্যবিয়া আলিয়া কামিল মাদ্রাসা রাজধানী ঢাকায় অবস্থিত মোহাম্মদপুর থানার আজিজ মহল্লার জয়েন্ট কোয়ার্টারে অবস্থিত একটি আলিয়া মাদ্রাসা। মাদ্রাসাটি সৈয়দ মুহাম্মদ তৈয়্যব শাহ ১৯৬৮ সালে প্রতিষ্ঠা করেন। মাদ্রাসাটি বর্তমানে ইসলামি বিশ্ববিদ্যালয়ের অধীনে আরবি ফাযিল (ডিগ্রী), ফাযিল (অনার্স), কামিল(মাস্টার্স)সহ পূর্ণাঙ্গ একটি কামিল মাদ্রাসা। এছাড়াও দাখিল ও আলিম বিভাগের পরীক্ষার জন্য বাংলাদেশ মাদ্রাসা শিক্ষাবোর্ডের অধিভুক্তি রয়েছে। মাদ্রাসায় বর্তমানে ভারপ্রাপ্ত অধ্যক্ষ হিসেবে দায়িত্ব পালন করছেন মাওলানা আবুল কাশেম ফজলুল হক (মাদ্দা যিল্লুহুল আলি) । দ্বীনি শিক্ষা, ইতিহাস-ঐতিহ্য, যুগোযোগী আধুনিক জ্ঞান ও প্রযুক্তি সম্পর্কে যথার্থ শিক্ষাদানের মাধ্যমে আদর্শবান দেশ প্রেমিক জাতি গঠন, সুনাগরিক হিসেবে গড়ে তোলা উপরন্তু আল্লাহ এবং তাঁর প্রিয় হাবীব (সাল্লাল্লাহু আলাইহি ওয়াসাল্লাম)’র সন্তুষ্টি অর্জন করার লক্ষ্যে ১৯৬৮ সালে হাফেজ কারী আল্লামা সৈয়দ মুহাম্মদ তৈয়্যব শাহ (রহমাতুল্লাহি আলাইহি) অত্র মাদ্রাসা প্রতিষ্ঠা করেন। বর্তমানে এর পৃষ্ঠপোষকতা করছেন প্রতিষ্ঠাতার সুযোগ্য দুই শাহজাদা হযরত আল্লামা সৈয়দ মুহাম্মদ তাহের শাহ (মাদ্দা যিল্লুহুল আলি) ও হযরত সৈয়দ মুহাম্মদ সাবির শাহ। (মাদ্দা যিল্লুহুল আলি) এই মাদরাসার ৪টি ভবন রয়েছে। মাদ্রাসার সম্মুখে একটি মাঠ রয়েছে। এখানে বর্তমানে শিশু শ্রেণি থেকে দাখিল ও আলিম শ্রেণি পর্যন্ত চালু আছে। পাশাপাশি ইসলামি আরবি বিশ্ববিদ্যালয়ের অধীনে ৩ বছর মেয়াদী ফাযিল(স্নাতক) ও ৪ বছর মেয়াদি ফাযিল(সম্মান) কোর্স চালু আছে। ফাযিল(সম্মান) কোর্সের মধ্যে যথাক্রমে আল কুরআন এন্ড ইসলামিক স্টাডিজ ও আল হাদিস এন্ড ইসলামিক স্টাডিজ নামে দুইটি বিভাগ বিদ্যমান আছে। এছাড়াও ফাযিল(স্নাতক) পরবর্তী ২ বছর মেয়াদি কামিল(স্নাতকোত্তর) ও ফাযিল(সম্মান) পরবর্তী ১ বছর মেয়াদি কামিল(স্নাতকোত্তর)কোর্স চালু আছে। ২ বছর মেয়াদি কামিল (স্নাতকোত্তর) কোর্সে হাদিস ও ফিকহ নামে দুইটি বিভাগ এবং ১ বছর মেয়াদি কামিল(স্নাতকোত্তর) কোর্সে আল কুরআন এন্ড ইসলামিক স্টাডিজ ও আল হাদিস এন্ড ইসলামিক স্টাডিজ নামে দুইটি বিভাগ চালু আছে। এই মাদ্রাসা আনজুমান-এ-রহমানিয়া আহমদিয়া সুন্নিয়া ট্রাস্টের আওতায় গভর্নিং বডির সুষ্ঠু ব্যবস্থাপনায় পরিচালিত হয়ে আসছে। এই মাদ্রাসা প্রতি বছর মাদ্রাসা শিক্ষাবোর্ডের অধীনে ইবতেদায়ী, জেডিসি, দাখিল ও আলিম পরীক্ষায় অংশ নিয়ে ঈর্ষণীয় ফলাফল করে আসছে। জাতীয় শিক্ষা সপ্তাহ ২০১৯ এ ঢাকা মহানগর থানা পর্যায়ে কাদেরিয়া তৈয়্যবিয়া আলিয়া কামিল মাদরাসা শ্রেষ্ঠ মাদরাসা, শ্রেষ্ঠ অধ্যক্ষ অত্র মাদরাসার অধ্যক্ষ হাফেজ কাজী আবদুল আলিম রিজভী (মাদ্দা যিল্লুহুল আলি) , শ্রেষ্ঠ শ্রেণি শিক্ষক জনাব মাওলানা মুহাম্মদ আখতার হোসাইন (মাদ্দা যিল্লুহুল আলি) ও শ্রেষ্ঠ শিক্ষার্থী হাসান মুহাম্মদ শরফুদ্দিন নির্বাচিত হয়। "Quaderia Tayabia Alia Kamil Madrasah"। www.sohopathi.com। সংগ্রহের তারিখ ২৪ অক্টোবর ২০২১।  "কাদেরিয়া তৈয়্যেবিয়া আলিয়া (কামিল) মাদরাসা" (পিডিএফ)। সংগ্রহের তারিখ ২৪ অক্টোবর ২০২১। [স্থায়ীভাবে অকার্যকর সংযোগ] প্রাতিষ্ঠানিক ওয়েবসাইট[স্থায়ীভাবে অকার্যকর সংযোগ]